হান্টার × হান্টার
হান্টার × হান্টার ( উচ্চারিত "হান্টার হান্টার") একটি জাপানি কমিকস যা ইয়োশিহিরো তোগাশি দ্বারা লিখিত এবং চিত্রিত সিরিজ । এটি ১৯৯৮ সালের মার্চ থেকে শুইশার সাপ্তাহিক শেনেন জাম্পে সিরিয়ালীকৃত হয়েছে, যদিও মঙ্গা ২০০৬ সাল থেকে প্রায়শই বর্ধিত বিরতিতে চলেছে। এর অধ্যায়গুলো অক্টোবর ২০১৮ পর্যন্ত৩৬ ট্যাঙ্কবোন খণ্ডে সংগ্রহ করা হয়েছে। গল্পটি গন ফ্রেইকস নামে এক অল্প বয়স্ক ছেলের উপর দৃষ্টি নিবদ্ধ করেছে, সে জানতে পারে যে তার বাবা, যিনি তাকে অল্প বয়সে ফেলে এসেছিলেন, তিনি আসলে একজন বিশ্বখ্যাত হান্টার, একজন লাইসেন্সপ্রাপ্ত পেশাদার, যিনি বিরল বা অজ্ঞাতনামা প্রাণী প্রজাতি, ধন সন্ধানের মতো কল্পনাপ্রসূত কর্মকাণ্ডে বিশেষী শিকার, অনাবিষ্কৃত ছিটমহলগুলির সমীক্ষা করা বা অনাচারী ব্যক্তিদের শিকার করা। গন অবশেষে তার বাবাকে খুঁজতে হান্টার হিসেবে যাত্রা শুরু করে এবং । পথে, গনের সাথে অন্যান্য বিভিন্ন হান্টারের দেখা হয় । হান্টার × হান্টার একটি ৬২-পর্বের এনিমে টেলিভিশন সিরিজ যা নিপ্পন অ্যানিমেশন প্রযোজিত এবং কাজুহিরো ফুরোহাশি পরিচালিত, যা ফুজি টেলিভিশনে ১৯৯৯ সালের অক্টোবর থেকে মার্চ ২০০১ পর্যন্ত চলত। তিনটি পৃথক মূল ভিডিও অ্যানিমেশন (ওভিএ) পরবর্তী সময়ে নিপ্পন অ্যানিমেশন প্রযোজনা করেছিল এবং ২০০২ থেকে ২০০৪ পর্যন্ত জাপানে প্রকাশিত হয়েছিল। ম্যাডহাউসের একটি দ্বিতীয় এনিমে টেলিভিশন সিরিজ নিপ্পন টেলিভিশন থেকে অক্টোবর ২০১১ থেকে সেপ্টেম্বর ২০১৪ পর্যন্ত মোট ১৪৮ টি পর্ব প্রচারিত হয়েছে , ২০১৩ সালে প্রকাশিত দুটি অ্যানিমেটেড থিয়েটার ফিল্ম সহ। হান্টার × হান্টারের উপর ভিত্তি করে অসংখ্য অডিও অ্যালবাম, ভিডিও গেমস, বাদ্যযন্ত্র এবং অন্যান্য মিডিয়া রয়েছে। মাঙ্গা সিরিজটি ইংরেজিতে অনুবাদ হয়েছে এবং ভাইজ মিডিয়া উত্তর আমেরিকাতে ২০০৫ এর এপ্রিল থেকে প্রকাশ করেছে। দুটি টেলিভিশন সিরিজই ভাইজ মিডিয়া দ্বারা লাইসেন্স পেয়েছে, প্রথম সিরিজটি ২০০৯ সালে ফানিমেশন চ্যানেলে প্রচারিত হয়েছিল এবং দ্বিতীয় সিরিজ অ্যাডাল্ট সুইম তুনামি প্রোগ্রামিং ব্লকে এপ্রিল ২০১৬ থেকে জুন ২০১৯ পর্যন্ত প্রচারিত হয়েছিল। হান্টার × হান্টার একটি বিশাল সমালোচনা এবং আর্থিক সাফল্য পেয়েছে এবং শুয়েশার সর্বাধিক বিক্রিত ম্যাঙ্গা সিরিজের একটি হয়ে উঠেছে, নভেম্বর ২০১৮ পর্যন্ত ৮ মিলিয়ন কপি প্রচারিত ছিল।